
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση του εγκ. ρυμοτομικού σχεδίου του Δήμου Χαιδαρίου στο 

Ο.Τ. 117. 1 

Χαρακτηρισμός του δρόμου που συνδέει τον οικισμό' Ακρια ή Μόριά 
με τον Επαρχιακό δρόμο Ηρακλείου - Ασημιού σαν κοινοτικού. 2 
Προσδιορισμός χρήσης δημόσιας έκτασης στην περιοχή Βάσσοβας 
για ίδρυση μονάδας επεξεργασίας ιχθυηρών Ν. Καβάλας. ... 3 
Αναγνώριση της ιδιωτικής οδού στο 269 Ο.Τ. ότι υπάρχει πριν 
από το έτος 1923 στο Ρ.Σ. Καλαμάτας. 4 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 15464/602 (1) 

Τροποποίηση του εγκ. ρυμοτομικού σχεδίου του Δήμου Χαιδαρίου στο Ο.Τ. 

117. 

Ο ΝΟΜΑΡΧΗΣ ΔΙΑΜ. ΔΤΤ. ΑΤΤΙΚΗΣ 
Γνωρίζοντας: 

1. Τις διατάξεις του Ν. Δ/τος της 17ης Ιουλίου 1923 «περί σχεδίων 
Πόλεων» όπως μεταγενέστερα τροποποιήθηκαν και συμπληρώθηκαν 
και ειδικότερα τα άρθρα 3 και 70 αυτού. 


2. Τις διατάξεις του Ν. 947/1979 «περί οικιστικών περιοχών» 
ΦΕΚ 196/Α' και ειδικότερα το άρθρο 62 (παρ. 1). 

3. Το 443/2.11.83 Π. Δ/γμα (ΦΕΚ 165/Α'/83) με το οποίο 
μεταβιβάστηκε στους Νομάρχες η αρμοδιότητα έγκρισης τροποποίησης 
ρυμοτομικών σχεδίων και επιβολής προκηπίων. 

4. Τη γνωμοδότηση του Συμβουλίου ΧΟΠ όπως διατυπώθηκε το 
υπ’ αριθ. 19/86 πρακτικό (θέμα 4ο), αποφασίζουμε: 

Εγκρίνουμε την τροποποίηση του εγκεκριμένου ρυμοτομικού 
σχεδίου Χαιδαρίου στο Ο.Τ. 117 με την έγκριση ιδιωτικής οδού 
σε πεζόδρομο, όπως αναλυτικώτερα φαίνεται στο σχετικό πρωτό¬ 
τυπο σχεδιάγραμμα, σε κλίμακα 1:500 που έχει θεωρηθεί από 
την Δ/ντρια της Δ.Π.Δ.ΑΑ. και που το συνοπτικό του αντίτυπο 
δημοσιεύεται με την απόφαση αυτή. 

Η ισχύς της απόφασης αυτής αρχίζει από τη δημοσίευσή της 
στην Εφημερίδα της Κυβερνήσεως. 

Η ισχύς της απόφασης αρχίζει από τη δημοσίευσή της στην Εφημερίδα 
της Κυβέρνησης. 

Αιγάλεω, 18 Ιουλίου 1986 

Ο Νομάρχης 
ΝΙΚΟΣ ΦΑΡΜΑΚΗΣ 

Αρίθ. ΤΠ 5832/3887 (2) 

Χαρακτηρισμός του δρόμου που συνδέει τον οικισμό Άκρια ή Μόριά 

με τον Επαρχιακό δρόμο Ηρακλείου - Ασημιού σαν κοινοτικού. 

Ο ΝΟΜΑΡΧΗΣ ΗΡΑΚΛΕΙΟΥ 
' Εχοντας υπόψη: 

1. Τις διατάξεις του Ν.3200/55 «περί διοικητικής αποκεντρώσεως». 

2. Τις διατάξεις του από 20.6.55 Β. Δ/τος «περί εξαίρεσης από 
την κατά την παρ. I του Ν. 3200/55 αρμοδιότητας του ΥΔΕ». 

3. Τις διατάξεις του 863/70 Β. Δ/τος «περί διαρθρώσεως του 
Υπουργείου Συγκοινωνιών και Δημ. Έργων όπως αυτό τροποποιή¬ 
θηκε δια του άρθρου 572/67 Β.Δ. 

4. Τις διατάξεις του 532/70 «περί Διοικητικής αποκεντρώσεως». 

5. Τις διατάξεις του 712/70 Β. Δ/τος όπως τροποποιήθηκε με τα 
677/71 και 198/78 ΒΔ. 

6. Την Α7/16/11/7.10.70 κοινή απόφαση των Υπουργών περί 
οργανώσεως των Περιφερειακών Υπηρεσιών του Υπουργείου Δ.Ε. 

7. Την Α9/1-8/9.8.71 κοινή εγκύκλιο των Πρωθυπουργού, Αντιπροέ¬ 
δρου και Υπουργού των Εσωτερικών «περί οργανώσεως των Νομαρχιών». 

8. Την με αριθ. 24712/1248/21.6.82 κοινή απόφαση των Υπουρ¬ 
γών Προεδρίας Κυβερνήσεως και ΥΧΟΠ. 


9. Τις διατάξεις του από 24.5.85 Ν.Δ. (ΦΕΚ 270 τεύχος Δ). 

10. Την από 1.7.86 αίτηση του Κωνσταντίνου Κυριακάκη. 

11. Το οδοιπορικό σκαρίφημα της περιοχής που συνοδεύει την αίτηση. 

12. Την σύμφωνη γνωμοδότηση του συμβουλίου Χωροταξίας 
όπως διατυπώθηκε στο με αριθμ. 27ο πρακτικό αυτού την 3.7.86, 
επειδή ο δρόμος με στοιχεία 1-2 που αρχίζει από τον οικισμό Άκρια 
ή Μόριά και καταλήγει στην Επαρχιακή οδό Ηρακλείου- Ασημιού 
είναι ο μοναδικός, αποφασίζουμε: 

Χαρακτηρίζουμε τον δρόμο με στοιχεία 1-2 σαν κοινοτικό όπως αυτός 
φαίνεται αποτυπωμένος στο συνημμένο οδοιπορικό σκαρίφημα της περιοχής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ηράκλειο, 15 Ιουλίου 1986 

Με εντολή Νομάρχη 
Η Προισταμένη 
ΑΙΚΑΤΕΡΙΝΗ ΤΣΟΥΚΑΛΑ 

Αριθ. 83523 (3) 

Προσδιορισμός χρήσης δημόσιας έκτασης στην περιοχή Βάσσοβας για 
ίδρυση μονάδας επεξεργασίας ιχθυηρών Ν. Καβάλας, 

Ο ΝΟΜΑΡΧΗΣ ΚΑΒΑΛΑΣ 
' Εχοντας υπόψη: 

1. Το Ν. 1512/1985 περί τροποποιήσεως και συμπληρώσεως πολεο- 
δομικών διατάξεων και ειδικότερα το άρθρο 3 αυτού περί καθορισμού 
παραχωρουμένων δημοσίων εκτάσεων. 

2. Το 1529/18.4.1986 έγγραφο της Οικονομικής Εφορείας Χρυσούπο- 
λης. 

3. Το 3118/20.11.1985 έγγραφο της Εφορείας Κλασσικών Αρχαιοτή¬ 
των Καβάλας. 

4. Το 71979/3029/9.12.1985 έγγραφο της Διευθύνσεως Περιβάλλο¬ 
ντος του ίδιου Υπουργείου. 

5. Το από 27.2.86/Α-5 511/ΟΑ5/Αχ νκ έγγραφό της Ν.Α.Ρ.Ο. 

6. Το 437210/1.4.1986 έγγραφο του ΤΟΕβ Καβάλας. 

7. Το από 10.1.1986 πρακτικό τριμελούς επιτροπής Υπηρεσιών Υπ. Γε¬ 
ωργίας. 

8. Τα 191103/2.10.1985 και 190071/7.3.1985 έγγραφα της Επο- 
πτείας Αλιείας. 

Επειδή η προς παραχώρηση έκταση θα διατεθεί για εγκατάσταση 
μεγάλης μονάδας επεξεργασίας ιχθυηρών τίου δεν έρχεται σε αντί¬ 
θεση με τις χρήσεις της περιοχής. 

Επειδή για την παραχώρηση αυτή οι παραπάνω Υπηρεσίες διατύπω¬ 
σαν σειρά προϋποθέσεων, αποφασίζουμε: 

Ότι η με στοιχεία Α. ' Β.' Γ. ’ Δ. Ε. Ζ. Α. ' έκταση επιφάνειας 
40.477,50 τ.μ. είναι κατάλληλη για ίδρυση μονάδας ιχθυηρών με 
τους εξής όρους και προϋποθέσεις: 


α) Ορια γηπέδου όπως φαίνονται στο διάγραμμα που συνοδεύει την 
απόφαση. 

β) Κτηριακές εγκαταστάσεις μέχρι 8,00 μ. ύψος και απόσταση 
από την Τάφρο ΤΙ 50μ. το ελάχιστο. 

γ) Η προβλήτα που θα κατασκευαστεί θα πρέπει να είναι μικρή μόνο 
για ψαροκάικα με ταυτόχρονη προστασία της εκβολής της Τάφρου ΤΙ. 

δ) Περιβάλλον. 

εκπόνηση πλήρους περιβαλλοντικής μελέτης. 

Λήψη όλων των απαραίτητων μέτρων για να μην υπάρξουν επι¬ 
πτώσεις στα παραγόμενα προϊόντα από τη λειτουργία των παρακεί¬ 
μενων εγκαταστάσεων πετρελαίου. 

Καθημερινή και πλήρης επεξεργασία αποβλήτων και διοχέτευση τους 
στο θαλάσσιο χώρο και σε σημείο που να μη δημιουργεί προβλήματα 
στο ιχθυοτροφείο και ειδικότερα στη τάφρο ΤΙ που αποτελεί κύρια είσοδο 
για το γόνο χελιών όλης της δυτικής πεδιάδας του Νέστου. 

ε) Τήρηση όλων των υπολοίπων όρων και προϋποθέσεων που έχουν 
τεθεί για επί μέρους θέματα και ειδικότερα αυτών που αναφέρονται στο 
έγγραφο της Ν.Α.Ρ.Ο. και αφορούν την προστασία του αγωγού αερίου. 

Παραχώρηση της χρήσης της αναγκαίας επιφάνειας για την κατασκευή 
της προβλήτας και της προσπέλασης της εγκατάστασης από τη θάλασσα. 

Η απόφαση αυτή με το διάγραμμα που τη συνοδεύει να δημοσιευ- 
θεί στην Εφημερίδα της Κυβέρνησης. 

Καβάλα, 10 Σεπτεμβρίου 1986 

Ο Νομάρχης 
Γ. ΜΠΕΛΤΣΙΟΣ 

Αριθ. 4298/1599 (4) 

Αναγνώριση της ιδιωτικής οδού στο 269 Ο.Τ. ότι υπάρχει πριν από 
το έτος 1923 στο Ρ.Σ. Καλαμάτας. 

Ο ΝΟΜΑΡΧΗΣ ΜΕΣΣΗΝΙΑΣ 

Σύμφωνα με: 

1. Τις διατάξεις: 

α) της παρ. 4 του άρθρου 20 του από 17.7.23 Ν. Δ/τος «περί σχεδίων 
πόλεων, κωμών και συνοικισμών του Κράτους και ανεγέρσεως αυτών». 

β) του Ν. 3200/55 «περί διοικητικής αποκεντρώσεως», όπως έχει 
συμπληρωθεί και τροποποιηθεί μεταγενέστερα με το 532/70 Ν.Δ. 

γ) του 712/70 Β.Δ. «περί καθοριμού των διατηρουμένων υπέρ του 
Υπουργού Δημοσίων Έργων αρμοδιοτήτων», που εκδόθηκε σ’ εκτέλεση 
του 632/70 Ν.Δ., όπως αυτά τροποποιήθηκαν και συμπληρώθηκαν 
με τα 677/71 και 198/72 Β. Δ/τα. 

2. την από 16.5.1986 αίτηση του Δημητρακοπούλου Αγ. με την 
οποία ζητά την έκδοση αποφάσεως για την οδό στο 269 Ο.Τ. που έχει 
σχηματισθεϊ πριν από το έτος 1923. 

3. Τους ακόλουθους τίτλους ιδιοκτησίας, στους οποίους αναφέρεται η 
υπόψη οδός: 

α) 748/1892 συμβόλαιο συμβολαιογράφου Καλ/τας Νιχ. Ιωαννϊδη. 


β) 22086/1908 συμβόλαιο συμβολαιογράφου Καλαμάτας Αγ. Λίγ- 

γρη· 

4. Το με αριθ. πρωτ. 3051/2012/13.5.1986 έγγραφο του Δήμου 
Καλαμάτας ότι η οδός αυτή προυπήρχε του έτους 1923. 

5. Το από Απρίλιο 1986 τοπογραφικό διάγραμμα του ιδιώτη πολιτι¬ 
κού μηχανικού Τάσου Πολυχρονόπουλου. 

6. Την 10.6.1986 πράξη, 5η, θέμα 8ον του Νομαρχιακού Συμβου¬ 
λίου ΠΕ.ΧΩ.ΔΕ Ν. Μεσσηνίας, αποφασίζουμε: 

Αναγνωρίζουμε ότι η οδός στο 269 Ο.Τ. που έχει σχηματισθεϊ με ιδιωτική 
πρωτοβουλία, προυπήρχε του από 17.7.23 Ν. Δ/τος μετά την ισχύ του 
οποίου δεν έγινε καμμία αύξηση του αρχικού κοινόχρηστου χώρου. 

Η ανωτέρω οδός βρίσκεται μέσα στο εγκεκριμένο σχέδιο όπως φαίνε¬ 
ται στο από Απρίλιο 1986 τοπογραφικό διάγραμμα του ιδιώτη πολ/τι- 
κού μηχανικού Τάσου Πολυχρονόπουλου το οποίο έχει θεωρηθεί από 
την Προϊσταμένη ΤΠ και ΠΕ της Νομαρχίας μας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καλαμάτα, 8 Ιουλίου 1986 
Ο Νομάρχης 

ΒΑΣ. ΠΕΤΡΟΠΟΥΛΑΚΗΣ 




ΚΛΙΜ4Κ: 
































